《种葵》
明代·李瓒

种葵南轩下，葵长不盈尺。芃芃初叶茂，挺挺交柯直。

匪以花为美，有取心向日。孤忠类臣子，恒性若有德。

只恐秋风至，兰蕙同萧瑟。虽然遇彫落，凡草孰可匹。

作者简介：李瓒（约公元1388年前后在世）字子粲，一字子鬯，自号弋阳山樵，姑苏人。多才能文，旁通释道之学。生平事迹均不详。瓒著有《弋阳山樵稿》。